Episode 4. ການວິເຄາະໂດຍໃຊ້ SWOT - THE SWOT ANALYSIS

ວິທີຊອກຫາຄໍາຕອບທີ່ຖືກຕ້ອງສໍາລັບຕົນເອງ

ຖ້າກໍາລັງເວົ້າເຖິງ SWOT ນັ້ນແປວ່າກໍາລັງເວົ້າເຖິງຈຸດແຂງ, ຈຸດອອ່ນ, ໂອກາດ ແລະ ອຸປະສັກຂອງຕົນເອງ.

ເຕັກນິກນີ້ ແມ່ນອີງຕາມການສຶກສາຂອງມະຫາວິທະຍາໄລສະແຕນຝອດ (Stanford University) ແຕ່ທົດສະວັດ 1960 ເຊິ່ງຕອນນັ້ນເອົາໄວ້ວິເຄາະຂໍ້ມູນຂອງ Fortune 500.

Fortune 500 ແມ່ນລາຍຊື່ຂອງ 500 ບໍລິສັດທີ່ໃຫ່ຍທີ່ສຸດໃນສະຫະລັດອາເມລິກາ ເຊິ່ງຮຽບຮຽງ ແລະ ຕີພິມໂດຍວາລະສານ Fortune.

ຈາກການສຶກສາພົບວ່າ ບໍລິສັດໜຶ່ງໆຈະບັນລຸຕາມເປົ້າໝາຍທີ່ຕັ້ງໄວ້ແມ່ນພຽງແຕ່ 35% ເທົ່ານັ້ນ. ບັນຫາບໍ່ແມ່ນມາຈາກພະນັກງານບໍ່ມີຄວາມສາມາດພຽງພໍ ແຕ່ເປັນເພາະວ່າເປົ້າໝາຍທີ່ຕັ້ງແມ່ນຄຸມເຄືອເກີນໄປ.

ພະນັກງານຈໍານວນຫຼວງຫຼາຍບໍ່ຮູ້ວ່າເປັນຫຍັງຈຶ່ງເຮັດນັ້ນ ເປັນຫັຍງຈຶ່ງເຮັດນີ້ ແລະ ເຖິງຂັ້ນທີ່ບໍ່ຮູ້ຊ້ຳວ່າເປັນຫຍັງຈຶ່ງເຮັດໃນສິ່ງທີ່ຕົນເອງກໍາລັງເຮັດຢູ່.

ສະນັ້ນ, SWOT ຈຶ່ງຖືກນໍາມາໃຊ້ເພື່ອຊ່ວຍໃຫ້ພະນັກງານລວມທັງຜູ້ບໍລິຫານເຂົ້າໃຈຈຸດປະສົງ ແລະ ເປົ້າໝາຍຂອງຕົນໃຫ້ຊັດເຈນ ແລະ ແຈ່ມແຈ້ງຂຶ້ນ.

ຄິດຍ້ອນກັບໄປເຖິງສິ່ງທີ່ຕົນເອງຢາກເຮັດໃນຊີວິດ ແລະ ຄິດວ່າມີຫຍັງແດ່ທີ່ເຮົາກໍລັງປະເຊີນຢູ່ ແລ້ວຂຽນມັນໃສ່ໃນແຕ່ລະຫ້ອງ. ເມື່ອເຖິງໄລຍະໜຶ່ງໃຫ້ກັບມາເບິ່ງຄືນ ແລ້ວແນມຫາສິ່ງທີ່ປ່ຽນແປງໃນໂຕຂອງເຮົາເອງ.

ເຂົ້າໃຈວ່າການທີ່ຈະເຮັດຫຍັງກໍຕາມໃຫ້ລະອຽດ ມັນຈໍາເປັນຕ້ອງໃຊ້ເວລາ ແລະ ສຳລັບເລື່ອງນີ້ກໍເຊັ່ນດຽວກັນ, ຄວນຈະໃຊ້ເວລາໃນການຄິດຫງໍາກ່ຽວກັບແຕ່ລະບັນຫາ ແລະ ຂັ້ນຕອນໃນການວິເຄາະ SWOT ໃຫ້ລະອຽດ, ບໍ່ແມ່ນພຽງແຕ່ຮີບຮ້ອນຂີດໆຂຽນໆໄປ.

ສະນັ້ນ, ເຮົາຈະມີວິທີການແນວໃດເພື່ອທີ່ຈະພັດທະນາຈຸດແຂງ ແລະ ປັບປຸງແກ້ໄຂຈຸດອອ່ນເຫຼົ່ານັ້ນຂອງເຮົາ ? ແລະ ຈະເຮັດແນວໃດເພື່ອທີ່ຈະຄວ້າໂອກາດໃຫ້ຢູ່ຂ້າງເຮົາໄດ້ຫຼາຍທີ່ສຸດ ? ແລະ ເຊັ່ນດຽວກັນຈະມີວິທີການແນວໃດເພື່ອໃຫ້ເຮົາບໍ່ຕົກ ແລະ ໄຫຼໄປກັບອຸປະສັກ ແລະ ກັບດັກທີ່ຢູ່ຂ້າງໜ້າ ?

ສິ່ງທີ່ເຮັດໃຫ້ SWOT ມີຄວາມໜ້າສົນໃຈ ແມ່ນເພາະວ່າ ມັນໃຊ້ໄດ້ຮອບດ້ານ, ບໍ່ວ່າຈະເປັນການນໍາໄປໃຊ້ກັບທຸລະກິດ ຫຼືແມ່ນແຕ່ການພັດທະນາການຕັດສິນໃຈຂອງຕົນເອງໃຫ້ສຽບຄົມຂຶ້ນກໍຍັງໄດ້.

ຂໍ້ຄິດ: ສິ່ງທີ່ເຮົາຢ້ານທີ່ສຸດໃນບ່ອນທີ່ເຮົາເຮັດວຽກຢູ່ນັ້ນ ແມ່ນຄວາມບໍ່ແນ່ນອນ, ຄວາມກັງວົນ ແລະ ຄວາມບໍ່ດຸ່ນດ່ຽງ. ສິ່ງຕ່າງໆເຫຼົ່ານັ້ນ ແມ່ນຈຸດທີ່ຈະປະກາຍຄວາມຄິດສ້າງສັນຂອງເຮົາ.

Margaret J. Wheatley

- THE DECISION BOOK (50 Models for Strategic Thinking)

Mikael Krogerus

Roman Tschäppele